Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16530

1. Megjegyzés. – Amikor egy fedélzetről leadott ELM kezdeményezése történik (3.1.2.7.7.1 alpont), az S-módú válaszjeladó közli a várakozó közlemény hosszát (szegmensekben). A válaszjeladó legyen képes ilyen számú szegmens, plusz a hiányzó válaszok pótlására még egy ráhagyás átvitelére a földi lekérdező sugárzási szünete alatt. Minden másodpercben legalább egyszer, a fedélzetről leadott ELM továbbítás üzemelésére kialakított S-módú válaszjeladó képes egy 25-ezredmásodperces időközben legalább 25 százalékkal több szegmenst továbbítani, mint amennyit a kezdeményezésben közölt (3.1.2.7.7.1 alpont). A fedélzetről leadott minimális hosszúságú ELM továbbítási képesség 4-es és 5-ös szintű válaszjeladóknál a 3.1.2.10.5.2.2 pontban meghatározottaknak felel meg.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes